《葛镜桥》
清代·莫友芝

夹立两崖如削成，俯窥江水黯无情。浮梁喜踏鼋鼍出，绝岸仍穿虎豹行。

云贵即今添小驿，偏沅自昔苦南征。独怜仗节题桥客，翻让区区葛镜名。

作者简介：（1811—1871）贵州独山人，字子偲，号郘亭，晚号眲叟。莫与俦子。道光十一年举人。家世传业，通文字训诂之学，与郑珍俱为西南大师。工诗。尤工真行篆隶书。咸丰间以知县用，弃去，游江南，客曾国藩幕，与学者张文虎、张裕钊等校雠经史。有《郘亭知见传本书目》、《郘亭诗钞》、《遵义府志》、《声韵考略》等。